— Адзін з самых яркіх успамінаў — уступленне ў рады ВЛКСМ. Мне як будучаму камсамольцу трэба было вывучыць статут арганізацыі і маральны кодэкс будаўніка камунізму, ведаць гісторыю і сучасны дзень сваёй краіны, свайго горада. Дагэтуль памятаю, як моцна хваляваўся і дрыжачым голасам адказваў на пытанні сакратара і членаў райкама камсамола. Але своеасаблівы іспыт я вытрымаў годна і ў 1970 г. напярэдадні дня нараджэння маладзёжнай арганізацыі атрымаў свой значок і членскі білет (дарэчы, захоўваю яго дагэтуль!).